שימון הולובניה

שימון פרנצ'ישק הולובניה (בפולנית Szymon Franciszek Hołownia [ˈʂɨmɔn xɔˈwɔvɲa]; נולד ב-3 בספטמבר 1976) הוא פוליטיקאי ומנחה טלוויזיה פולני המשמש כיושב ראש הסיים, הבית התחתון של הפרלמנט של הרפובליקה הפולנית, מאז 13 בנובמבר 2023.

בין השנים 2008 עד 2019 היה מנחה-שותף של תוכנית הטלוויזיה "Mam talent!" (הגרסה הפולנית של America's Got Talent). הוא היה מועמד עצמאי לנשיאות פולין בבחירות 2020, והגיע למקום השלישי בסיבוב הראשון של הבחירות. הוא מכהן כמנהיג מפלגת פולין 2050.

בבחירות לפרלמנט הפולני ב-2023, הוא נבחר לסיים כנציג אזור הבחירה של ביאליסטוק, כחבר באיחוד המפלגות "דרך שלישית".

== עיתונאי ==
מ-1997 עד 2000 הוא עבד כעורך של העיתון Gazeta Wyborcza, ומ-2001 עד 2004 כבעל טור ועורך של Newsweek Polska (המהדורה הפולנית של ניוזוויק). מאפריל<ref name="Ozon wm.pl"></ref> עד יולי 2005 <ref></ref> הוא שימש סגן העורך הראשי של מגזין "אוזון" Ozon. מספטמבר 2005 עד 2006 עבד ביומון Rzeczpospolita. <ref></ref> הוא פרסם מאמרים במספר עיתונים אחרים.<ref name="Ozon wm.pl" /> בשנים 2006–2012 הוא שב והיה בעל טור בניוזוויק פולסקה. מספטמבר 2012 עד אפריל 2013 הוא היה בעל טור בשבועון Wprost . משנת 2015 הוא בעל טור קבוע בשבועון הפולני קתולי Tygodnik Powszechny . <ref></ref>

הוא הנחה תוכניות ברדיו ביאליסטוק, Radio Vox FM ושיתף פעולה עם Radio PiN. <ref></ref>

הולובניה חיבר עשרים ספרים בנושאי חברה ודת.<ref name="wm.pl 12 05"></ref>
שימון הולובניה בשנת 2012

== עבודה הומניטרית ==
הולובניה ייסד את סניף ביאליסטוק של קרן "פומוק מלטנסקה". <ref></ref> באפריל 2013 ייסד את קרן "קאסיסי",<ref name="Wyborcza.pl"></ref> ובשנה שלאחר מכן הקים את קרן "דוברה פבריקה".<ref name="Wyborcza.pl" />

במסגרת ה"דוברה פבריקה", הולובניה ארגן סיוע, בין היתר, לתושבי בנגלדש, מאוריטניה, רואנדה, בורקינה פאסו וסנגל. בסך הכל, הקרן עוזרת לכ-40,000 אנשים על בסיס שנתי. <ref></ref> קרן "קסיסי" מתמקדת בניהול בית היתומים הגדול ביותר בזמביה, בו נמצאים דרך קבע למעלה ממאתיים ילדים. <ref></ref>

הולובניה פעיל למען זכויות ילדים.<ref></ref> בסוף 2019 הוא ארגן גיוס כספים בפייסבוק, בו אסף 2 מיליון זלוטי, זאת לטובת המשך פעילותו של קו סיוע טלפוני לילדים ונוער, המנוהל על ידי קרן "Dajemy Dzieciom Siłę". התמיכה אפשרה לקו הסיוע להמשיך לפעול שנה נוספת, אף על פי שלא זכה לתמיכה ממשלתית.<ref></ref> הוא יוזם שותף של אתר [http://pomocni.info/ Pomocni.info], הפונה לאנשים במשברי חיים. <ref></ref> <ref></ref> <ref></ref> <ref></ref>

הולובניה היה שגריר של יעדי הפיתוח בר קיימא של האו"ם. <ref></ref>

ב-8 בדצמבר 2019 הכריז על מועמדותו לבחירות לנשיאות פולין 2020.<ref></ref> ב-7 בפברואר 2020 פרסם מצע המתמקד בארבעה היבטים: ביטחון לאומי, הגנת הסביבה, סולידריות ופעילות השלטון המקומי. <ref></ref> קמפיין הבחירות שלו התבסס כמעט כולו על פעילות מתנדבים ב-16 ערים גדולות בפולין ועל מימון מגיוס כספים ציבורי. <ref></ref> <ref></ref> <ref></ref>

בבחירות לנשיאות פולין בשנת 2020 הוא קיבל 2,693,397 קולות, שהם 13.9% מסך הקולות, והגיע למקום השלישי מתוך אחד עשר מועמדים. <ref></ref> לאחר הבחירות הכריז על הקמת תנועה פוליטית חדשה בשם תנועת פולין 2050 (בפולנית: Ruch Polska 2050). <ref></ref>

== דעותיו הפוליטיות ==
הולובניה בחברת הסופר והעיתונאי יאצק ז'קובסקי בוורשה, 2023
הולובניה הביע תמיכה בעקרונות הליבה של מדינת פולין, כגון דמוקרטיה פרלמנטרית, ריבונות, שלטון החוק, חברה אזרחית, הפרדת רשויות ופלורליזם פוליטי. הוא מדגיש את חשיבות השינוי הפוליטי שהיה בפולין לאחר הבחירות בשנת 1989, אם כי רואה אף את השפעותיו השליליות של השלטון במדינה. הוא מדגיש את תפקידן של הרשויות המקומיות. <ref></ref> הוא רואה בחוקת פולין את המסגרת המשפטית העליונה ובלתי ניתנת לערעור שעליה מבוססת התנהלות נשיא המדינה. <ref></ref> הוא הביע ביקורת כלפי ממשלתו הראשונה והשנייה של מטאוש מורבייצקי. הוא הביע חשש מן ההשפעות ארוכות הטווח של המשבר המשפטי בפולין ורואה בשינויים במערכת המשפט שבוצעו על ידי מפלגת חוק וצדק כסותרים את החוקה. <ref></ref> הוא אינו רואה עצמו משתייך לאף אחד מהזרמים הפוליטיים (שמאל, ימין או אחר) ומאמין שהוא יכול למצוא הסכמות ומטרות משותפות עם נציגי כל ההשקפות. <ref></ref> <ref></ref> הוא רואה בחיוב את חברותה של פולין בנאט"ו, האיחוד האירופי ומשולש ויימאר. הוא תומך ביחסים הטובים של פולין עם אוקראינה. <ref></ref> <ref></ref>

הוא מציע משאל עם על הגדלת תשלומי ביטוח הבריאות על מנת לתקן את שירותי הבריאות בפולין. לפי הולובניה, על פולין להקצות למטרה זו 7% מהתמ"ג. הוא מצביע על הצורך להקל על עבודת הרופאים ולהרחיב את שירותי הטלרפואה. הוא מציע להעביר את ניהול בתי החולים לממשלות המחוז, על מנת לשפר את האיכות והזמינות של השירותים.<ref></ref> לדעתו, יש להקים מועצת אקלים לאומית שתפתח תוכנית לפולין להשגת נייטרליות אקלימית עד שנת 2050 במסגרת ההסכם הירוק האירופי, כולל הפסקת הפקת אנרגיה מפחם ותומך באנרגיה מתחדשת.<ref></ref> <ref></ref> הוא רואה במשבר המים כאחת הבעיות האקולוגיות העיקריות של פולין.

הוא הביע התנגדותו להכרה חוקית בנישואי זוגות מאותו המין, אך גם הצהיר כי תנועתו תתיר לחבריה חופש הצבעה אם שאלה כזו תעלה. הולובניה רואה באלטרנטיבה של יצירת "איחוד אזרחי" חד-מיני עם זכויות דומות (הצעה ארוכת שנים בפוליטיקה הפולנית) כרציונלית יותר. <ref></ref>

== חיים אישיים ==
אשתו של הולובניה, אורסולה בז'ז'ינסקה-הולובניה, היא טייסת קרב במטוס מיג-29 בחיל האוויר הפולני. <ref></ref> לזוג שתי בנות (נכון לשנת 2022). <ref></ref> הוא סיים את בית הספר התיכון החברתי בביאליסטוק. הוא למד פסיכולוגיה בבית הספר לפסיכולוגיה חברתית בוורשה אך לא השלים את התואר. <ref></ref>

הולובניה קתולי באמונתו. לפני הנישואין, הולובניה היה חבר במסדר הדומיניקני בשתי תקופות בחייו וייעד עצמו לנזירות. <ref></ref> בינואר 2020 כומר בכנסייה הכרמליטית של ורשה סירב לשתפו בטקס ההודיה בשל דעותיו הפוליטיות; הולובניה גינה את המעשה בפייסבוק ומיד אחר כך פרסם הארכיבישוף של ורשה התנצלות רשמית, וקבע כי הכומר נהג בניגוד לכללי הכנסייה. <ref></ref>

הולובניה הוא צמחוני. <ref></ref>

==קישורים חיצוניים==

== הערות שוליים ==

קטגוריה:ביאליסטוק: אישים
קטגוריה:עיתונאים פולנים
קטגוריה:חברי הסיים הפולני
קטגוריה:יושבי ראש של פרלמנטים
קטגוריה:פולנים שנולדו ב-1976